Във връзка с въведените временни противоепидемични мерки на територията на Република България, съгласно заповед № РД-01-890/03.11.2021 г., изменена със заповед № РД-01-915/09.11.2021 г. на министъра на здравеопазването, всички конкурси ще се провеждат при следните условия, посочени в т. 32 на горецитираната заповед:

Кандидатите следва да притежават един от следните документи:

1. Цифров COVID сертификат на ЕС за незавършен ваксинационен курс с двудозова ваксина, който може да се използва от 15-тия до 30-тия ден от датата на поставяне на първата доза ваксина;

2. Цифров COVID сертификат на ЕС за завършен ваксинационен курс при еднодозови и при двудозови ваксини, който може да се използва от датата на поставяне на втората доза за двудозовите ваксини и от 15-тия ден от датата на поставяне на еднодозова ваксина;

3. Цифров COVID сертификат на ЕС за преболедуване, който може да се използва от 15-тия до 365-тия ден от датата на първия положителен резултат от PCR изследване или първия положителен резултат от проведен бърз антигенен тест;

4. Цифров COVID сертификат на ЕС за изследване, валиден до 48 часа от проведено изследване с бърз антигенен тест или до 72 часа от проведено PCR изследване;

5. Удостоверение за наличие на антитела срещу SARS-CoV-2, доказано чрез лабораторен тест за количествено изследване на Anti-SARS-CoV2 IgG със стойности повече от 150 BAU/ml, което е с валидност до 90 дни от датата на лабораторния тест и се издава за изследвания, направени след 11.11.2021 г.